Стартирайте Fetch2. От менюто изберете File и след това New Connection. Ако нямате предварително запазени конекции, със стартирането си, Fetch ще отвори New Connection eкрана директно.
Разпънете New Connection екрана с бутона стрелка, след което попълнете следните полета:
Hostname: Адрес на FTP сървър. Тук може да използвате example.com, където example.com е вашето домейн име. Също така може да ползвате домейна на сървъра, на който се намира вашият акаунт. Тази информация е посочена в съобщението за активация на вашата хостинг услуга, както и в Контролния панел.Username/Password: Въведете FTP потребител и парола в съответните полета. Може да използвате потребителското име за Контролния панел и неговата парола. Но ако желаете, можете да използвате друг FTP потребител, който преди това сте създали чрез секцията "FTP потребители" във вашия Контролен панел.
Изберете FTP от менюто Connect using.
Оставете полето Initial folder празно.Ако искате да качвате файлове към поддомейн, въведете "/www/subdomain_name", където subdomain_name е името на поддомейна, където искате да кaчите файловете. Например ако искате да качите файлове в sub.your_domain.com, в полето Initial folder трябва да напишете /www/sub.
Въведете 21 в полето Port.3. Натиснете бутона Connect. Fetch ще се свърже със сървъра и ще покаже файловете в главната директория на вашия сайт.4. За да качите файлове, използвайте иконата Put. Изберете файловете за качване от твърдия диск на компютъра си и кликнете бутона Put.